Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 7. számú melléklet a 89/2004. (IV. 20.) Korm. rendelethez
Paragraph Index: 1173

11. Környezeti hatásvizsgálat A projektben elõirányzott két új hulladéklerakó-hely a környezeti hatásvizsgálatról szóló irányelv (97/11/EK irányelvvel módosított 85/337/EGK irányelv) II. Mellékletének hatálya alá tartozik. A hatályos magyar törvények értelmében a lerakóhelyek létesítésére kiválasztott helyeken egyéni átvilágítási eljárásokra van szükség. Az átvilágítási eljárás eredményei alapján elkészült egy elõzetes környezeti hatástanulmány (pEIS), amelyet megküldtek a területileg illetékes környezetvédelmi hatóságnak. A pEIS alapján az illetékes Felügyelõség 1998-ban és 2002-ben kiállította a környezetvédelmi engedélyeket Cikó és Som részére. Az Ordacsehiben létesítendõ hulladéklerakó-helyet illetõen a környezetvédelmi engedélyt 2001-ben állították ki. Az építési munkálatok megkezdéséhez építési engedélyekre van szükség, ezekre a projektek megvalósításának tervezett építési ütemezésével összhangban az érdekelt illetékes önkormányzatoktól kell igényelni. Az építési engedélyezési eljárásokban külsõ szakértõként részt kell vennie az illetékes környezetvédelmi hatóságoknak.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes